mk mk hbs_cyr mk mk ru mk mn hbs_cyr mk ru ru mk ru ru hbs_cyr mk ru hbs_cyr mk mk hbs_cyr mk mk mk hbs_cyr mk mk mk mk bg ru hbs_cyr hbs_cyr mk hbs_cyr mk mk mk mk mk mk mk fr ru mk ru mk mk de mk en mk sv mk fr mk de mk mk en mk en sv mk en fr mk en de mk en de mk en mk mk mk mk mk mk uk ru mk mk mk mk mk mk ru ru ru mk mn hbs_cyr mk ru ru mk ru ru hbs_cyr mk ru hbs_cyr mk mk mk hbs_cyr en ru mk mk kk mk mk en hbs_cyr mk mk mk mk mk mk mk mk mk hbs_cyr mk mk hbs_cyr ru mk hbs_cyr bg hbs_cyr mk mk bg mk mk hbs_cyr
Научниците потврдуваат: Среќните врски зависат само од овие 2 работи | Srekja.mk - Официјална страница на среќата!
Силните и долготрајни врски бараат голем труд и многу вложување во нив од двајцата партнери. Но, работите можеби и не се толку комплицирани колку што изгледаат на прв поглед. Научниците откриле дека постојат две основни карактеристики коишто ги дефинираат среќните врски. Тоа се особини кои секој од нас треба да ги прифати и да поработи на нивниот развој.
Се прашувате кои се? Тоа се љубезноста и великодушноста. Психолозите Џон Готман и Џули Готман по долгогодишните истражувања, кои опфатиле илјадници двојки, откриле дека љубезноста и великодушноста се главната материја што ги „лепи“ партнерите еден за друг. Овие особини, заедно со емоционалната стабилност се најважниот фактор за успешна врска или за долготраен брак. Добрината, којашто значи да се биде пријателски настроен, дарежлив и внимателен е особено тешко да се применува во љубовните врски, иако на прв поглед можеби и не изгледа така. Но, кога партнерите се обземени од силни емоции, многу често избувнуваат расправии и недоразбирања во врските. Во тие моменти треба да дадете сè од себе лутината и бесот да не надвладеат во вас, заради тоа што по неколку минути можеби ќе се каете за некои изречени зборови или сторени дела. Работете на себе и на тоа љубезноста да владее со вашето срце и со вашата љубовна врска.
„Љубезноста не значи дека ние нема да ја изразиме лутината и нервозата, но таа ни го покажува патот на кој начин е најдобро да го сториме тоа. Можете да му се нафрлите на вашиот партнер и непотребно да викате или на еден смирен начин да му објасните што е тоа што ве налутило и повредило“, објаснува Готман.
Потрудете се лутината и бесот да ги држите настрана, затоа што тие можат да предизвикаат непоправлива штета на вашата врска или брак. Живееме во многу брзо време, растргнати сме меѓу работата, семејството, децата, роднините, пријателите… Најчесто, во сета таа брзаница најмногу забораваме на своите партнери. Сета негативна енергија којашто сме ја насобрале во текот на денот често знаеме да ја истуриме токму врз личноста којашто најмногу ни значи. Но, тоа може да остави трајни последици на нашиот однос или да донесе крај на врската. Побарајте ја добрината и топлината во вашите срца, затоа што таа е основната нитка која ги врзува луѓето и ги прави неразделни пријатели, партнери и љубовници.
врски · љубов · слајдер
Животен стил · Љубов и секс
6 добри знаци во една врска
3 теми на разговор кои се најважни за долгите врски
3 причини зошто немате енергија и како да ја вратите
6 начини како да станете похаризматични
7 општествени непишани правила
6 добри знаци во една врска
Новата омилена двојка на светската ..
3 теми на разговор кои се најважни ..
Чарли Чаплин живееше 88 години и за ..
Слободно време и забава
© happiness.marketing - сите права се задржани